钦定古今图书集成/明伦汇编/氏族典/第193卷 > 姚夔
## 钦定古今图书集成/明伦汇编/氏族典/第193卷 > 姚夔

按《明外史姚夔传》：“夔字大章，桐庐人，孝子伯华孙也。
乡会试皆第一。正统八年，授吏科给事中，陈时政八
事。景泰元年，用荐超擢南京刑部右侍郎，寻就改礼
部。奉敕考察云南官吏，还朝留任礼部。景帝不豫，偕
群官疏请复太子，而石亨辈已奉上皇复位，出夔南
京礼部。英宗雅知夔，驿召还，进左侍郎。天顺二年改”
吏部。七年为礼部尚书，知贡举。试院火，贡士死相籍，
夔请谕祭于郊。及再知贡举，主司偶遗名士，力荐之，
必得乃已。成化四年，以灾异屡见，乞勤视经筵，裁决庶政，以回天意。帝优旨答之。慈懿太后崩，中旨议别
葬。夔率群臣伏哭文华门外，声彻大内。帝为感动，竟
得如礼。五年为吏部尚书。七年加太子少保。每遇灾
异，请帝赈恤之。卒，赠少保，谥文敏。夔才远器宏，表里
洞达。朝议永定者，夔一言立决。